
Определение №23/31.01.2022 по гр. д. №2824/2020 на ВКС, ГК, IV г.о., докладвано от съдия Ерик Василев
 


	
	 О П Р Е Д Е Л Е Н И Е	
		
	 № 23	
		
	 гр.София, 31.01.2022 г.	
		
	 В ИМЕТО НА НАРОДА	
		
	Върховният касационен съд на Република България, Четвърто гражданско отделение, в закрито заседание на двадесет и четвърти януари, две хиляди двадесет и втора година, в състав:	
		
	 Председател: ВАСЛКА ИЛИЕВА	
		
	 Членове: БОРИС ИЛИЕВ	
		
	 ЕРИК ВАСИЛЕВ	
		
	като изслуша докладваното от съдия Ерик Василев гр. д.№ 2824 по описа за 2020 г., за да се произнесе взе предвид следното:	
		
	Производство по чл. 282, ал. 5 ГПК.	
		
	С молба вх.№ 69237 от 02.12.2021 г. на Софийска професионална гимназия „Княгиня Евдокия“ и поискано освобождаване на внесената като обезпечение парична сума в размер на 3712 лева, за спиране изпълнението на невлязлото в сила въззивно осъдително решение № 1021 от 06.02.2020 г. по в. гр. д.№ 14619/2018 г. на Софийски градски съд. 	
		
	От В. А. С. чрез адвокат Й. Д. от САК е постъпила молба вх.№ 608921/20.01.2022 г. с искане сумата да бъде преведена по личната й сметка поради липсата на извършено плащане от страна на длъжника Софийска професионална гимназия „Княгиня Евдокия“.	
		
	От данните по делото е видно, че с определение № 103/18.03.2020 г. по ч. гр. д.№ 940/2020 г. на ВКС, ІV г. о., на основание чл. 282, ал. 2, т. 1 ГПК е постановил спиране на изпълнението на невлязло в сила въззивно решение № 1021/06.02.2020 г. по в. гр. д.№ 14619/2018 г. на Софийски градски съд., с което Софийска професионална гимназия „Княгиня Евдокия“ е осъдена да заплати на В. А. С. сумата 3712 лева за обезщетение за оставане без работа за периода от 02.09.2016 г. до 03.01.2017 г., тъй като е представено надлежно обезпечение в размер на 3712 лева, с преводно нареждане по сметката на ВКС от 13.03.2020 г.	
		
	С определение № 764/10.12.2020 г. по гр. д.№ 2824/2020 г. на Върховния касационен съд, ІV г. о., не е допуснато касационно обжалване на решение № 1021/06.02.2020 г. по гр. д.№ 14619/2018 г. на Софийски градски съд и съгласно чл. 396, т. 3 ГПК въззивното решение е влязло в сила.	
		
	При тези данни, настоящият състав на ВКС намира, че обезпечението е предназначено да гарантира изпълнението на влязлото в сила осъдително решение, поради което с оглед изхода на спора, внесената като обезпечение парична сума следва да се преведе на кредитора В. А. С. за погасяване задължението на длъжника.	
		
	Воден от изложеното Върховният касационен съд, състав на Четвърто гражданско отделение	
		
	 ОПРЕДЕЛИ:	
		
	ОСВОБОЖДАВА внесената като обезпечение на 13.03.2020 г. от Софийска професионална гимназия „Княгиня Евдокия“ сума в размер на 3712 лева по сметката на Върховния касационен съд на Република България.	
		
	Да се преведе сумата 3712 лева по посочената от В. А. С. към молбата й вх.№ 608921/20.01.2022г. банкова сметка с титуляр В. А. С., ЕГН [ЕГН] в У. Б., IBAN [банкова сметка], ВІС U..	
		
	Определението не подлежи на обжалване.	
		
	 ПРЕДСЕДАТЕЛ:	
		
	 ЧЛЕНОВЕ: 1.	
		
	 2.	

